open-index/open-wikipedia-markdown huggingface dataset:
শেংগেন অঞ্চল

**শেংগেন অঞ্চল** বা **শেনজেন অঞ্চল** ( ) ২৯টি ইউরোপীয় রাষ্ট্র নিয়ে গঠিত একটি উন্মুক্ত সীমান্ত ব্যবস্থাভিত্তিক অঞ্চল, যে রাষ্ট্রগুলি আনুষ্ঠানিকভাবে তাদের পারস্পরিক সীমান্তগুলিতে সীমান্ত নিয়ন্ত্রণ বন্ধ করে দিয়েছে। শেংগেন অঞ্চলটি ইউরোপীয় ইউনিয়নের বৃহত্তর মুক্তি, নিরাপত্তা ও ন্যায়বিচার অঞ্চল নীতির একটি উপাদান। আন্তর্জাতিক ভ্রমণের ক্ষেত্রে ইউরোপীয় ইউনিয়নের অংশীদারি ভিসা নীতির অধীনে শেংগেন অঞ্চল মূলত একটি একক আইনি এখতিয়ারভুক্ত অঞ্চল হিসাবে কাজ করে। ১৯৮৫ সালে লুক্সেমবার্গের শেংগেন শহরে স্বাক্ষরিত শেংগেন চুক্তি ও ১৯৯০ সালে স্বাক্ষরিত শেংগেন সমঝোতার নামানুসারে সমগ্র অঞ্চলটির নাম "শেংগেন অঞ্চল" রাখা হয়।

আয়ারল্যান্ড ও সাইপ্রাস বাদে ইউরোপীয় ইউনিয়নের ২৭টি সদস্য রাষ্ট্রের মধ্যে অদ্যাবধি ২৫টি শেংগেন অঞ্চলের সাথে যুক্ত হয়েছে। সর্বশেষ ২০২৪ সালের ৩১শে মার্চ বুলগেরিয়া ও রোমানিয়া অঞ্চলটিতে যোগ দিয়েছে, তবে তারা কেবলমাত্র সামুদ্রিক ও আকাশ সীমান্ত উন্মুক্ত করেছে, স্থলসীমান্ত নয় (ভবিষ্যৎ চুক্তিসাপেক্ষে যেগুলি খুলে দেওয়া হতে পারে)। তবে সাইপ্রাস ২০২৫ সালের শেষে শেংগেন অঞ্চলের অংশ হওয়ার লক্ষ্য স্থির করেছে দেশটি শেংগেন অঞ্চলে যোগদানে প্রতিশ্রুতিবদ্ধ হলেও ১৯৭৪ সাল থেকে তুরস্কের উত্তর সাইপ্রাস আক্রমণ ও দখলের সময় থেকে চলে আসা রাজনৈতিক জন্য প্রজাতন্ত্রী সাইপ্রাসের যোগদান জটিল হয়ে পড়েছে। আয়ারল্যান্ড শেংগেন নীতি প্রত্যাহার করেছে এবং এর পরিবর্তে নিজস্ব ভিসা নীতি প্রয়োগ করছে। ডেনমার্ক  বৃহত্তর  মুক্তি, নিরাপত্তা ও ন্যায়বিচার অঞ্চল সংক্রান্ত নীতি প্রত্যাহার করলেও আন্তঃসরকারি ভিত্তিতে শেংগেন আকি (Schengen acquis) গ্রহণ করেছে, ফলে এটি শেংগেন অঞ্চলভুক্ত। কিন্তু এই প্রত্যাহারের কারণে ডেনমার্ক শেংগেন অঞ্চলে প্রযুক্ত আইন বা বিধানের  সংযোজন বা বাতিলকরণের উপরে ভোটদানের ক্ষমতা রাখে না।

ইউরোপীয় ইউনিয়নের সদস্যদের পাশাপাশি ইউরোপীয় মুক্ত বাণিজ্য সংঘের সমস্ত সদস্য রাষ্ট্র (আইসল্যান্ড, নরওয়ে, লিশটেনস্টাইন ও সুইজারল্যান্ড) ইউরোপীয় ইউনিয়নের সাথে সংযুক্তিমূলক চুক্তি স্বাক্ষর করে শেংগেন অঞ্চলের অংশ হয়েছে। অধিকন্তু, চারটি অতিক্ষুদ্র রাষ্ট্র (অ্যান্ডোরা, ভ্যাটিকান সিটি, মোনাকো ও সান মারিনো) কার্যত শেংগেন অঞ্চলের সদস্য, কেননা এগুলি আকারে খুবই ক্ষুদ্র এবং এগুলির পক্ষে সক্রিয়ভাবে সীমান্ত নিয়ন্ত্রণ করা দুরূহ।

শেংগেন অঞ্চলের জনসংখ্যা ৪৫ কোটিরও বেশি এবং এর আয়তন প্রায় । পেশাগত কাজের জন্য দৈনিক প্রায় ১৭ লক্ষ ব্যক্তি শেংগেন অঞ্চলের অভ্যন্তরীণ সীমান্তগুলি অতিক্রম করে থাকে। কিছু অঞ্চলে এই আন্তর্জাতিক নিত্যযাত্রীরা কর্মশক্তির এক-তৃতীয়াংশ পর্যন্ত হতে পারে। ২০১৫ সালে শেংগেন অঞ্চলে প্রায় ১৩০ কোটি সীমান্ত পারাপার ঘটেছিল। এর মধ্যে সড়কপথে মোট ২ লক্ষ ৮০ হাজার কোটি ইউরো মূল্যের মাল পরিবহনের জন্য ৫ কোটি ৭০ লাখ সীমান্ত পারাপার ঘটেছিল। ভৌগোলিক অবস্থা, বাণিজ্যিক অংশীদারিত্ব এবং অন্যান্য কারণের উপর নির্ভর করে শেংগেন অঞ্চলের সুবাদে বাণিজ্য করার ব্যয় ০.৪২% থেকে ১.৫৯% পর্যন্ত হ্রাস পায়। শেংগেন এলাকার বাইরের দেশগুলিও এ কারণে উপকৃত হয়। শেংগেন রাষ্ট্রগুলি শেংগেন-ভুক্ত নয় এমন রাষ্ট্রগুলির সাথে সীমান্ত নিয়ন্ত্রণ জোরদার করেছে।

## বর্তমান সদস্য

## টীকা

## তথ্যসূত্র

## বহিঃসংযোগ
* Schengen, Borders & Visas, Visa policy (europa.eu)
* Calculator of travel days remaining under a Schengen short-stay visa (ec.europa.eu) Retrieved 2 March 2014.
* 


বিষয়শ্রেণী:আন্তর্জাতিক সীমান্ত পারাপার
বিষয়শ্রেণী:আন্তর্জাতিক ভ্রমণ নথিপত্র
বিষয়শ্রেণী:ইউরোপে আইন প্রয়োগ
বিষয়শ্রেণী:১৯৯৫-এ ইউরোপে প্রতিষ্ঠিত
দেবেন্দ্র কুমার যোশী

থাম্ব|ভারতীয় নৌবাহিনীর প্রধান নৌবাহিনীর ডি. কে. জোশীর অফিসিয়াল প্রতিকৃতি
অ্যাডমিরাল **দেবেন্দ্র কুমার যোশী** পিভিএসএম, এভিএসএম, ওয়াইএসএম, এনএম, ভিএসএম (জন্ম: ০৪ জুলাই ১৯৫৪) হলেন আন্দামান ও নিকোবর দ্বীপপুঞ্জের লেফটেন্যান্ট গভর্নর এবং দ্বীপ উন্নয়ন সংস্থার (আইডিএ) ভাইস চেয়ারম্যান। তিনি ভারতীয় নৌবাহিনীর ২১তম নৌবাহিনী প্রধান, তিনি ৩১ আগস্ট ২০১২ তারিখ থেকে ২৬ ফেব্রুয়ারি ২০১৪ সাল পর্যন্ত এই পদে দায়িত্বরত ছিলেন। তিনি নেভাল ওয়ার কলেজ (ইউএসএ), কলেজ অফ নেভাল ওয়ারফেয়ার (মুম্বাই) এবং ন্যাশনাল ডিফেন্স কলেজ (নয়া দিল্লি) এর প্রাক্তন ছাত্র। এছাড়াও তিনি ডিফেন্স সার্ভিসেস স্টাফ কলেজে (ওয়েলিংটন) সিনিয়র ইন্সট্রাক্টর ছিলেন।

অ্যাডমিরাল জোশি বিভিন্ন কমান্ড, স্টাফ এবং নির্দেশমূলক নিয়োগে কাজ করেছেন। সমুদ্রে তার কমান্ডের মধ্যে রয়েছে নির্দেশিত ক্ষেপণাস্ত্র কর্ভেট আইএনএস কুথার, নির্দেশিত ক্ষেপণাস্ত্র ধ্বংসকারী আইএনএস রণবীর এবং বিমানবাহী বাহক আইএনএস বিরাট, এই সময়ে তিনি যথাক্রমে নৌসেনা পদক, বিশেষসেবা পদক এবং যুদ্ধসেবা পদক লাভ করেন। অ্যাডমিরাল যোশি ১৯৯৬ থেকে ১৯৯৯ সাল পর্যন্ত সিঙ্গাপুরে ভারতীয় হাইকমিশনে প্রতিরক্ষা উপদেষ্টা ছিলেন, ফিলিপাইনে সমসাময়িক স্বীকৃতি সহ। পতাকা পদে উন্নীত হওয়ার পরে, অ্যাডমিরাল যোশি ইস্টার্ন ফ্লিটের নেতৃত্ব দেন যেখানে তিনি অতিবিশিষ্টসেবা পদক (AVSM) লাভ করেন। 

তিনি সমস্ত নোডাল শাখার প্রধান হিসাবে সমন্বিত সদর দপ্তরেও কাজ করেছেন। তিনি কর্মী শাখায় সহকারী প্রধান (মানবসম্পদ উন্নয়ন), এবং যুদ্ধজাহাজ উৎপাদন ও অধিগ্রহণ সহ এয়ারক্রাফ্ট ক্যারিয়ার প্রোগ্রাম (ACACP) এর সহকারী নিয়ন্ত্রক হিসাবে এবং তারপরে অপারেশন শাখায় উভয় সহকারী নৌবাহিনী প্রধান হিসাবে দায়িত্ব পালন করেন। তথ্য যুদ্ধ ও অপারেশন) এবং নৌবাহিনীর উপপ্রধান হিসেবে।

অ্যাডমিরাল জোশী সিএনএস হিসাবে তার মেয়াদের অর্ধেকেরও কম সময় পূর্ণ করে ২৬ ফেব্রুয়ারি ২০১৪ সালে স্বেচ্ছায় অবসর গ্রহণ করেন। ৮ অক্টোবর ২০১৭-এ, তিনি আন্দামান ও নিকোবর দ্বীপপুঞ্জের লেফটেন্যান্ট গভর্নর হিসেবে নিয়োগ গ্রহণ করেন। তাকে দ্বীপ উন্নয়ন সংস্থার ভাইস চেয়ারম্যান হিসেবেও মনোনীত করা হয়েছে, যার জন্য ২০১৭ সালে আদেশ জারি করা হয়েছিল

## তথ্যসূত্র

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:নৌবাহিনী প্রধান (ভারত)
বিষয়শ্রেণী:ভারতীয় নৌবাহিনীর অ্যাডমিরাল
বিষয়শ্রেণী:অতি বিশিষ্ট সেবা পদক প্রাপক
টমাস ফোকেট

**টমাস ফোকেট** (; জন্ম: ২৫ সেপ্টেম্বর ১৯৯৪) হলেন একজন বেলজীয় পেশাদার ফুটবল খেলোয়াড়। তিনি বর্তমানে ফরাসি ক্লাব রেঁস এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলেন।

২০১২ সালে, ফোকেট বেলজিয়াম অনূর্ধ্ব-১৮ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৬ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১০ ম্যাচে ১টি গোল করেছেন।

## প্রারম্ভিক জীবন
টমাস ফোকেট ১৯৯৪ সালের ২৫শে সেপ্টেম্বর তারিখে বেলজিয়ামের ব্রাসেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ফোকেট বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১২ সালে বেলজিয়াম অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ২৫ ম্যাচে অংশগ্রহণ করে ৩টি গোল করেছেন।

২০১৬ সালের ৯ই নভেম্বর তারিখে, ২২ বছর, ১ মাস ও ১৫ দিন বয়সে, ডান পায়ে ফুটবল খেলায় পারদর্শী ফোকেট নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় তমা মোনিয়ের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৪ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে ফোকেট সর্বমোট ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:খেন্ট ফুটবল ক্লাবের খেলোয়াড়
বিষয়শ্রেণী:রয়্যাল ফুটবল ক্লাব ওস্টেন্ডের খেলোয়াড়
বিষয়শ্রেণী:স্তাদ দে রেঁসের খেলোয়াড়
বিষয়শ্রেণী:বেলজীয় পুরুষ ফুটবলার
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:জীবিত ব্যক্তি
বিষয়শ্রেণী:লিগ ১-এর খেলোয়াড়
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ফ্রান্সে বেলজীয় প্রবাসী ক্রীড়াবিদ
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
উদয়পুর সিটি–মহীশূর প্যালেস কুইন হামসফর এক্সপ্রেস

**উদয়পুর সিটি–মহীশূর প্যালেস কুইন হামসফর এক্সপ্রেস** ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা কর্ণাটকের ঐতিহাসিক শহর মহীশূরে অবস্থিত মহীশূর জংশন রেলওয়ে স্টেশন এবং রাজস্থানের উদয়পুর সিটি রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ১৯৬৬৭ / ১৯৬৬৮ ট্রেন নম্বরাঙ্কিত হয়ে পরিচালিত হচ্ছে। ট্রেনটি রাজস্থান, মধ্যপ্রদেশ, গুজরাট, মহারাষ্ট্র ও কর্ণাটকের মধ্যে চলাচল করে। ট্রেনটি উদয়পুর সিটি–দিল্লি সরাই রোহিলা রাজস্থান হামসফর এক্সপ্রেস-এর সাথে রেক ভাগাভাগি করে। অতিমারী করোনার সময় এই ট্রেন পরিষেবা পুরোপুরিভাবে বন্ধ করে দিলেও হালে তা পুনঃসক্রিয় করা হয়েছে।

## কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।

## লোকো লিংক
এই ট্রেনটি ভগৎ কি কোঠি ডিজেল লোকো শেড ডব্লিউডিপি-৪ডি লোকোমোটিভ দ্বারা উদয়পুর সিটি থেকে মহীশূর পর্যন্ত যায়।

## পথ ও যাত্রাবিরতি

* ***'
* 
* 
* 
* 
* 
* 
* 
* 
* 
* 
* 
* 
* ***'

## টীকা

## তথ্যসূত্র

বিষয়শ্রেণী:২০১৮-এ চালু রেল পরিষেবা
বিষয়শ্রেণী:হামসফর এক্সপ্রেস ট্রেন
বিষয়শ্রেণী:মধ্যপ্রদেশের রেল পরিবহন
বিষয়শ্রেণী:মহারাষ্ট্রের রেল পরিবহন
ভাদুন

**ভাদুন** হলো বাংলাদেশের গাজীপুর জেলার একটি গ্রাম। এটি ধারাবাহিক নাটক শুটিংয়ের জন্য বিখ্যাত। এটি "শুটিং গ্রাম" নামে পরিচিত পূবাইলের অন্যতম একটি গ্রাম। ২০০৩ হতে গ্রামটি চিত্রগ্রহণের জন্য প্রযোজক পরিচালকদের কাছে জনপ্রিয় হয়। হলি ক্রস রিট্রিট অ্যান্ড প্যাস্টোরাল সেন্টার নামক কবরস্থান এই গ্রামে অবস্থিত।

## অবস্থান
গাজীপুর জেলার পূবাইলে অবস্থিত গ্রামটি বাংলাদেশের রাজধানী ঢাকা থেকে ২১ কিলোমিটার ও গাজীপুর থেকে ৭ কিলোমিটার দূরে অবস্থিত।

## ইতিহাস
এই গ্রামে পরিচালক আমজাদ হোসেনের একুশে টেলিভিশনে সম্প্রচারিত ধারাবাহিক নাটক *আগুন লাগা সন্ধ্যা*-এর শুটিংয়ের পর গ্রামটি পরিচিতি পায়। নব্বইয়ের দশকে নাটক বা চলচ্চিত্রের শুটিংয়ে গ্রামের দৃশ্য দেখাতে ঢাকা থেকে অনেক দূরে যেতে হতো। ১৯৯৭ সালে আমজাদ হোসেন ধারাবাহিক নাটকটির জন্য একটি নতুন গ্রাম খুঁজতে শুরু করেন। ভাদুন গ্রামে পৌঁছে তিনি শুটিংয়ের জন্য একটি উপযুক্ত বাড়ি খুঁজে পান, কিন্তু বাড়ির মালিক নিজের বাড়িটিকে শুটিং করতে দিতে অস্বীকার করেন। পরে আমজাদ তার সাথে আলোচনা করে তাকে রাজি করান। আমজাদ হোসেন গ্রামে তার পরিচিত এক ব্যক্তির বাড়িকে শুটিং হাউসে পরিণত করেন। এরপর সালাহউদ্দিন লাভলু তার বেশ কয়েকটি ধারাবাহিক নাটকের শুটিং এই গ্রামেই করেন। সেগুলোর মধ্যে অন্যতম ছিলো *[[সাকিন সারিসুরি]]*। এভাবে ধারাবাহিক নাটকের শুটিংয়ের জন্য গ্রামটি জনপ্রিয় হয়ে ওঠে।

২০২০ সালে কোভিড-১৯ মহামারীর কারণে এই গ্রামে শুটিং ৭ মাসের জন্য বন্ধ ছিলো। ৭ মাস পর সরকার পুনরায় সেখানে শুটিংয়ের অনুমতি দেয়।

## শুটিং হাউস
২০০৬ সাল পর্যন্ত এই গ্রামে একটির বেশি শুটিং হাউস ছিল না, কিন্তু তারপরে শুটিং হাউসের সংখ্যা বাড়তে থাকে। ২০২২ সালের হিসেবে গ্রামটিতে ১০টি শুটিং হাউস রয়েছে। কিছু অভিনেতা শুটিংয়ের উদ্দেশ্যে এখানে বাড়ি তৈরি করেছেন। এই গ্রামে রয়েছে শাকিব খানের ‘জান্নাত হাউস’ শুটিং হাউস। এখানে মোশাররফ করিম তার দুই বন্ধু মিলে ৩ বছরের জন্য একটি বাসা ভাড়া নিয়ে শুটিং হাউসে পরিণত করেন। এছাড়া সালাহউদ্দিন লাভলুর এখানে একটি শুটিং হাউস ছিলো। গ্রামটির উল্লেখযোগ্য শুটিং হাউসগুলো হলো মেঘলা, আকাশ ভিলা, ঐশী স্যুটিং, বিলভিলা, হাসনাহেনা, শাহীনের বাড়ি, ভুবন, কৃষ্ণচূড়া ইত্যাদি।

## বাণিজ্যিকীকরণ
গ্রামটির বাণিজ্যিকীকরণ শুরু হয় ২০০৩ সালে। ঢাকার খুব কাছে অবস্থিত হওয়ায় এই গ্রামটি প্রযোজকদের কাছে জনপ্রিয়। ২০০২ সাল পর্যন্ত, তারা এই গ্রামে শুটিংয়ের জন্য বাড়ি বা অন্যান্য উপকরণ পেতে অর্থ প্রদান করতো না, কিন্তু এখন তাদের ব্যবহার করার জন্য গ্রামবাসীদের কাছ থেকে ভাড়া নিতে হয়। *টিবিএস নিউজ* অনুযায়ী, ২০২২ সালে শুটিংয়ের জন্য একটি গরু পেতে  এবং মুরগির জন্য  দিতে হবে। শুটিংয়ের জন্য একটি বাড়ি পেতে প্রতিদিন কমপক্ষে  ভাড়া দিতে হয়। ২০২২ সালে *[[রাইজিংবিডি.কম]]*-এর মতে এখানে বউ ভাড়া প্রতিদিন  হারে পাওয়া যায়।

## নগরায়ন
বর্তমানে নগরায়নের প্রভাবে গ্রামটি ধীরে ধীরে শহরে পরিণত হচ্ছে। এছাড়া শিল্পায়নের কারণে গ্রামটি প্রাকৃতিক ভারসাম্যহীনতায় ভুগছে।

## তথ্যসূত্র

বিষয়শ্রেণী:গাজীপুর সদর উপজেলা
বিষয়শ্রেণী:গাজীপুর জেলার গ্রাম
বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:বাংলাদেশী চলচ্চিত্র স্টুডিও
বৈজ্ঞানিক প্রোগ্রামিং ভাষা

কম্পিউটার প্রোগ্রামিং-এ, **বৈজ্ঞানিক প্রোগ্রামিং ভাষা** একই ধারণার দুটি বিষয় বোঝানো হয়ে থাকে।

বৃহৎ অর্থে, একটি বৈজ্ঞানিক প্রোগ্রামিং ভাষা হল একটি প্রোগ্রামিং ভাষা যা গণনামূলক বিজ্ঞান এবং গণিত গণিতের জন্য ব্যাপকভাবে ব্যবহৃত হয়। এই অর্থে, সি/সি++ এবং পাইথন বৈজ্ঞানিক প্রোগ্রামিং ভাষা হিসাবে বিবেচিত হতে পারে।

অন্য অর্থে, একটি বৈজ্ঞানিক প্রোগ্রামিং ভাষা এমন একটি গাণিতিক সূত্র এবং ম্যাট্রিক্স যার মাধ্যমে ডিজাইন এবং অপ্টিমাইজ করা হয়। এই ধরনের ভাষাগুলি শুধুমাত্র গাণিতিক বা বৈজ্ঞানিক কার্য সম্পাদনকারী লাইব্রেরিগুলির প্রাপ্যতা দ্বারা নয়, ভাষার সিনট্যাক্স দ্বারাও চিহ্নিত করা হয়। উদাহরণ স্বরূপ, সি++ বা পাইথন উভয়েরই বিল্ট-ইন ম্যাট্রিক্স প্রকার বা ম্যাট্রিক্স পাটিগণিতের জন্য ফাংশন নেই (সংযোজন, গুণন ইত্যাদি); পরিবর্তে, এই কার্যকারিতা স্ট্যান্ডার্ড লাইব্রেরির মাধ্যমে উপলব্ধ করা হয়। বৃহৎ অর্থে বৈজ্ঞানিক প্রোগ্রামিং ভাষার মধ্যে রয়েছে অ্যালগল, ইপিএল, ফোরট্রান, জে, জুলিয়া, ম্যাপল, ম্যাটল্যাব এবং আর।

বৈজ্ঞানিক প্রোগ্রামিং ভাষাগুলিকে সাধারণভাবে বৈজ্ঞানিক ভাষার সাথে বিভ্রান্ত করা উচিত নয়, যা বৈজ্ঞানিক পদ্ধতির অনুশীলনকারীদের কাছ থেকে প্রত্যাশিত নির্ভুলতা, নির্ভুলতা এবং সংক্ষিপ্ততার উচ্চ মানগুলিকে শিথিলভাবে বোঝায়।

## উদাহরণ

### রৈখিক বীজগণিত
বৈজ্ঞানিক প্রোগ্রামিং ভাষা লিনিয়ার বীজগণিতের সাথে কাজ করার সুবিধা প্রদান করে। উদাহরণস্বরূপ, নিম্নলিখিত জুলিয়া প্রোগ্রামটি রৈখিক সমীকরণের একটি সিস্টেম সমাধান করে:
```julia
A = rand(20, 20) # A is a 20x20 matrix
b = rand(20)   # b is a 20-element vector
x = A\b      # x is the solution to A*x = b
```
বড় ভেক্টর এবং ম্যাট্রিক্সের সাথে কাজ করা এই ভাষাগুলির একটি মূল বৈশিষ্ট্য।এর কারণ রৈখিক বীজগণিত গাণিতিক অপ্টিমাইজেশানের ভিত্তি স্থাপন করে, যা ফলস্বরূপ গভীর শিক্ষার মতো প্রধান অ্যাপ্লিকেশনগুলিকে সক্ষম করে।

### গাণিতিক অপ্টিমাইজেশান
একটি বৈজ্ঞানিক প্রোগ্রামিং ভাষায়, আমরা গাণিতিক ভাষার কাছাকাছি একটি সিনট্যাক্স সহ ফাংশন অপটিমা গণনা করতে পারি। উদাহরণস্বরূপ, নিম্নলিখিত জুলিয়া কোডটি সর্বনিম্ন বহুপদ খুঁজে পায় P(x, y) = x^2 - 3 x y + 5 y^2 - 7 y + 3 .
```julia
using Optim

P(x,y) = x^2 - 3x*y + 5y^2 - 7y + 3

z₀ = [ 0.0
    0.0 ]   # starting point for optimization algorithm

optimize(z -> P(z...), z₀, Newton();
     autodiff = :forward)
```
এই উদাহরণে, মিনিমাইজ করার জন্য নিউটনের পদ্ধতি ব্যবহার করা হয়েছে। আধুনিক বৈজ্ঞানিক প্রোগ্রামিং ভাষাগুলি ইনপুট হিসাবে প্রদত্ত ফাংশনের গ্রেডিয়েন্ট এবং হেসিয়ান গণনা করতে স্বয়ংক্রিয় পার্থক্য ব্যবহার করবে।  এখানে, সেই কাজের জন্য স্বয়ংক্রিয় ফরোয়ার্ড ডিফারেন্সিয়েশন বেছে নেওয়া হয়েছে। পুরানো বৈজ্ঞানিক প্রোগ্রামিং ভাষা যেমন শ্রদ্ধেয় ফোর্টরানের জন্য প্রোগ্রামারকে পাস করতে হবে, অপ্টিমাইজ করা ফাংশনের পাশে, একটি ফাংশন যা গ্রেডিয়েন্ট গণনা করে এবং একটি ফাংশন যা হেসিয়ান  গণনা করে।

ন্যূনতম করার ফাংশন সম্পর্কে আরও জ্ঞানের সাথে, আরও দক্ষ অ্যালগরিদম ব্যবহার করা যেতে পারে। উদাহরণস্বরূপ, উত্তল অপ্টিমাইজেশান দ্রুত গণনা প্রদান করে যখন ফাংশনটি উত্তল হয়, যখন ফাংশনটি তার ভেরিয়েবলে সর্বাধিক চতুর্মুখী হয় তখন কোয়াড্র্যাটিক প্রোগ্রামিং দ্রুত গণনা প্রদান করে এবং যখন ফাংশনটি সর্বাধিক রৈখিক হয় তখন লিনিয়ার প্রোগ্রামিং ।

## আরও দেখুন

* রৈখিক বীজগণিত
* গাণিতিক অপ্টিমাইজেশান
* বৈজ্ঞানিক পরিভাষা

## তথ্যসূত্র

বিষয়শ্রেণী:প্রোগ্রামিং ঘরানা
বিহার বিধানসভা নির্বাচন, অক্টোবর ২০০৫

**বিহার বিধানসভা নির্বাচন** ২০০৫ সালে দুবার অনুষ্ঠিত হয়েছিল। *ফেব্রুয়ারী ২০০৫ সালের বিধানসভা নির্বাচনে* একটি ভঙ্গুর রায় ছিল। যেহেতু বিহারে কোনো সরকার গঠন করা যায়নি, তাই একই বছরের *অক্টোবর-নভেম্বরে* নতুন নির্বাচন অনুষ্ঠিত হয়।

জনতা দল (ইউনাইটেড) অক্টোবর-নভেম্বর ২০০৫ সালের নির্বাচনের পরে সংখ্যাগরিষ্ঠ আসন বিজয়ী হিসাবে আবির্ভূত হয় এবং জাতীয় গণতান্ত্রিক জোটের অংশ হিসাবে ভারতীয় জনতা পার্টি (২য় সর্বোচ্চ) এর সাথে শাসন করে। ক্ষমতাসীন মুখ্যমন্ত্রী ছিলেন নীতীশ কুমার।

ভারতের প্রাচীনতম রাজনৈতিক দলগুলির মধ্যে একটি, ভারতীয় জাতীয় কংগ্রেস আশ্চর্যজনকভাবে উভয় নির্বাচনে যথাক্রমে ৪র্থ এবং ৫ম স্থানে রয়েছে।

## বিস্তারিত ফলাফল

অক্টোবর ২০০৫ সালে বিহার বিধানসভা নির্বাচন চার ধাপে অনুষ্ঠিত হয়েছিল। অক্টোবর ২০০৫-এর বিহার বিধানসভা নির্বাচনে ২৪৩টি নির্বাচনী এলাকা থেকে মোট ২১৩৫ জন প্রার্থী প্রতিদ্বন্দ্বিতা করেছিলেন। অক্টোবর ২০০৫ সালের নির্বাচনে ২১৩৫ জন প্রার্থীর মধ্যে, পুরুষ ও মহিলা প্রার্থী যথাক্রমে ১৯৯৯ (৯৩%) এবং ১৩৬ (৭%) ছিলেন।

জনতা দল (ইউনাইটেড) অক্টোবর-নভেম্বর ২০০৫ সালের নির্বাচনের পরে আসনটিতে বৃহত্তম দল ছিল এবং জাতীয় গণতান্ত্রিক জোটের অংশ হিসাবে ভারতীয় জনতা পার্টির সাথে শাসন করেছিল। ক্ষমতাসীন মুখ্যমন্ত্রী ছিলেন নীতীশ কুমার।

## তথ্যসূত্র

২০০৫ ১০
বিষয়শ্রেণী:২০০৫-এ ভারতে রাজ্য বিধানসভা নির্বাচন
রঙ্গপুর বার্ত্তাবহ

***রঙ্গপুর বার্ত্তাবহ*** ছিল পূর্ববঙ্গে প্রকাশিত একটি সাপ্তাহিক সংবাদপত্র। এটি আগস্ট ১৮৪৭ (ভাদ্র, ১২৫৪ বঙ্গাব্দ) থেকে ১৮৫৪ পর্যন্ত পরগনা কুন্ডির জমিদার কালীচন্দ্র রায়ের অর্থায়নে প্রকাশিত হয়েছিল। এটি ছিল পূর্ব বাংলায় প্রকাশিত প্রথম বাংলা সাপ্তাহিক সংবাদপত্র।

## ইতিহাস
গুরুচরণ শর্মা রায় "রঙ্গপুর বার্তাবাহ" পত্রিকার প্রথম সম্পাদক ছিলেন। পত্রিকাটি প্রকাশের চতুর্থ বছরে (৩রা ভাদ্র, ১২৫৮ বঙ্গাব্দ) তিনি মারা গেলে নীলাম্বর মুখোপাধ্যায় পত্রিকাটির স্বত্ব কিনে নেন।

এই সাপ্তাহিক সংবাদপত্রটি বাংলাদেশের প্রথম ছাপাখানা থেকে ছাপা হতো, যার নাম *বার্তাবাহী যাত্রালয়*।

১৩ জুন ১৮৫৭ সালে, তৎকালীন গভর্নর লর্ড ক্যানিং ১৫ নং আইন জারি করেন। এই আইনের মাধ্যমে ১৮৫৯ সালে *রঙ্গপুর বার্তাবাহকে* বিলুপ্ত করা হয় যা ছাপাখানার স্বাধীনতার জন্য ক্ষতিকর ছিল।

## তথ্যসূত্র

বিষয়শ্রেণী:বাংলাদেশের সাপ্তাহিক পত্রিকা
বিষয়শ্রেণী:রংপুর
বিষয়শ্রেণী:বাংলাদেশ থেকে প্রকাশিত বাংলা ভাষার সংবাদপত্র
বিষয়শ্রেণী:১৮৪৭-এ প্রতিষ্ঠিত সংবাদপত্র
হলদিয়া–রক্সৌল এক্সপ্রেসওয়ে

**হলদিয়া–রক্সৌল এক্সপ্রেসওয়ে** হল পশ্চিমবঙ্গ, ঝাড়খণ্ড ও বিহারে একটি ৬৫০ কিলোমিটার (৪০০ মাইল) দীর্ঘ পরিকল্পিত ও আসন্ন নতুন প্রবেশযোগ্যতা নিয়ন্ত্রিত এক্সপ্রেসওয়ে। এটি রক্সৌলকে হলদিয়া বন্দরের সঙ্গে সংযুক্ত করবে।

## পথ
### পশ্চিমবঙ্গ
হলদিয়া–রক্সৌল এক্সপ্রেসওয়ে পশ্চিমবঙ্গের পূর্ব মেদিনীপুর জেলার হলদিয়ায় শুরু হয়েছে। এটি পশ্চিমবঙ্গের মেদিনীপুর ও বর্ধমান বিভাগ অতিক্রম করে ঝাড়খণ্ড রাজ্যে প্রবেশ করে।

### ঝাড়খণ্ড
এই এক্সপ্রেসওয়ে ঝাড়খণ্ডের দেওঘর ও দুমকা জেলার মধ্য দিয়ে অগ্রসর হয়ে বিহার রাজ্যে প্রবেশ করে।

### বিহার
এই এক্সপ্রেসওয়ে বিহারের বাঁকা, জামুই, শেখপুরা, নালন্দা, পাটনা, সরণ, মুজাফফরপুর, পূর্ব চম্পারণ ও পশ্চিম চম্পারণ জেলার মধ্য দিয়ে অগ্রসর হয়। বিহারের রক্সাৌল শহরের এক্সপ্রেসওয়ে উত্তর প্রান্তিক অবস্থিত।

## পটভূমি
হলদিয়া বন্দর বর্তমানে নেপালের বেশিরভাগ বাণিজ্য পরিচালনা করে, কিন্তু ভারত-নেপাল সীমান্ত থেকে হলদিয়া বন্দর পর্যন্ত কোনো উন্নত মহাসড়ক নেই। উন্নত মহাসড়ক সংযোগ স্থাপনের লক্ষ্যে হলদিয়া-রাক্সৌল এক্সপ্রেসওয় নির্মাণের প্রস্তাব করা হয়েছিল।

৬৫০ কিলোমিটার দীর্ঘ এক্সপ্রেসওয়েটি মালবাহন দক্ষতার উন্নতি এবং প্রতিবেশী অঞ্চল থেকে রপ্তানি বাড়ানোর প্রাথমিক উদ্দেশ্য পূরণ করবে।

## ইতিহাস
ভারতের রাষ্ট্রীয় মহাসড়ক কর্তৃপক্ষ (এনএইচএআই) পশ্চিমবঙ্গের হলদিয়া বন্দরের সঙ্গে ভারত-নেপাল সীমান্তে বিহারের রক্সৌলকে সংযোগকারী একটি এক্সপ্রেসওয়ের জন্য একটি বিশদ প্রকল্প প্রতিবেদন তৈরি করার জন্য ২০২১ সালে দরপত্র আহ্বান করেছিল। প্রযুক্তিগত দরপত্র ২০২১ সালের ১৭ই জুন খোলার পর, ভারতের রাষ্ট্রীয় মহাসড়ক কর্তৃপক্ষ ঘোষণা করেছিল, যে প্রায় ৬৫০ কিলোমিটার দীর্ঘ হলদিয়া–রক্সৌল এক্সপ্রেসওয়ের জন্য একটি বিশদ প্রকল্প প্রতিবেদন তৈরি করতে ১৩ টি নকশা ও প্রকৌশল সংস্থা বিড দরপত্র দিয়েছে।

## তথ্যসূত্র

বিষয়শ্রেণী:পশ্চিমবঙ্গের এক্সপ্রেসওয়ে
বিষয়শ্রেণী:বিহারের এক্সপ্রেসওয়ে
বিষয়শ্রেণী:ভারতের প্রস্তাবিত এক্সপ্রেসওয়ে
সেবাস্টিয়ান বোরনাউ

**সেবাস্টিয়ান বোরনাউ** (; জন্ম: ২২ মার্চ ১৯৯৩) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব ভলফসবুর্গ এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৪ সালে, বোরনাউ বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

## প্রারম্ভিক জীবন
সেবাস্টিয়ান বোরনাউ ১৯৯৩ সালের ২২শে মার্চ তারিখে বেলজিয়ামের ভেমেলে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বোরনাউ বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৪ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৪৪ ম্যাচে অংশগ্রহণ করে ৩টি গোল করেছেন।

২০২০ সালের ৮ই অক্টোবর তারিখে, ২৭ বছর, ৬ মাস ও ১৬ দিন বয়সে, ডান পায়ে ফুটবল খেলায় পারদর্শী বোরনাউ কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৭৮তম মিনিটে রক্ষণভাগের খেলোয়াড় জিনিয়ো ভানহোসডেনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে বোরনাউ সর্বমোট ২ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড়
বিষয়শ্রেণী:বেলজীয় পুরুষ ফুটবলার
বিষয়শ্রেণী:১. ফুটবল ক্লাব কলনের খেলোয়াড়
বিষয়শ্রেণী:বেলজিয়ামের পুরুষ আন্তর্জাতিক ফুটবলার
বিষয়শ্রেণী:ভিএফএল ভলফসবুর্গের খেলোয়াড়
বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:বুন্দেসলিগার খেলোয়াড়
বিষয়শ্রেণী:বেলজিয়ামের আন্তর্জাতিক যুব ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:লিডস ইউনাইটেড ফুটবল ক্লাবের খেলোয়াড়
বিষয়শ্রেণী:২১শ শতাব্দীর বেলজীয় পুরুষ ক্রীড়াবিদ
বোরো ভাষাসমূহ

**বোরো ভাষাসমূহ** হল উত্তর-পূর্ব ভারতে কথিত চীন-তিব্বতি ভাষার একটি দল। এগুলো হলো:

* বোরো
* ডিমাসা
* কাছারি
* কোকবোরোক (ত্রিপুরী)
* তিওয়া

বর্মণ ভাষা হল সম্প্রতি আবিষ্কৃত একটি বোরোইক ভাষা যা বর্মণ কাচারিদের দ্বারা বলা হয়।

*এথনোলগ* (২১ তম সংস্করণ) কোকবোরোক ভাষা ক্লাস্টারের মধ্যে পৃথক ভাষা হিসাবে *রিয়াং* এবং *উসোই* অন্তর্ভুক্ত করে।

জ্যাকসন (২০১৭:১১২) বোরো ভাষা হিসেবে ব্রু (রিয়াং নামেও পরিচিত) অন্তর্ভুক্ত।

## তথ্যসূত্র

## বহিঃসংযোগ

* বোডো ভাষার নৃতাত্ত্বিক পাতা
* বাংলাদেশের ভাষার নৃতাত্ত্বিক মানচিত্র

বিষয়শ্রেণী:ভারতের ভাষা
বিষয়শ্রেণী:বাংলাদেশের ভাষা
যোগুলাম্বা গাদোয়াল জেলা

**যোগুলাম্বা গাদোয়াল জেলা** ভারতের অঙ্গরাজ্য তেলেঙ্গানার একটি জেলা। জেলাটির প্রশাসনিক সদর দপ্তর রয়েছে গাদোয়াল শহরে। জেলাটির উত্তর ও পূর্ব দিকে রয়েছে তেলেঙ্গানা রাজ্যের যথাক্রমে নারায়ণপেট, বনপর্তি জেলা, দক্ষিণ দিকে রয়েছে অন্ধ্রপ্রদেশের কর্নুল ও নন্দীয়াল জেলা, পশ্চিম দিকে রয়েছে কর্ণাটক রাজ্যের রায়চূড় জেলা। ২০১৬ সালে মাহবুবনগর জেলা থেকে এই জেলার গঠন করা হয়।

জেলাটি  অঞ্চল জুড়ে বিস্তৃত। ২০১১ সালে সংঘটিত ভারতের জনগণনা অনুযায়ী এই জেলার মোট জনসংখ্যা ছিল ৬,০৯,৯৯০ জন।

## প্রশাসনিক বিভাগ

জেলাটিতে একটি প্রশাসনিক বিভাগ তথা গাদোয়াল বিভাগ রয়েছে এবং এই বিভাগে রয়েছে ১২টি মণ্ডল।

### মণ্ডল

## জনতত্ত্ব

যোগুলাম্বা গাদোয়াল জেলার জনসংখ্যা ৬,০৯,৯৯০ জন, যার মধ্যে ৩,০৯,২৭৪ জন পুরুষ ও ৩,০০,৭১৬ জন নারী। জেলায় নগরবাসী মোট জনসংখ্যার ১০.৩৬ শতাংশ বা ৬৩,১৭৭ জন। তফসিলি জাতি ও উপজাতি যথাক্রমে ১,২০,৬৩৯ জন তথা ১৯.৭৭ শতাংশ ও ৯,৩৭৬ জন তথা ১.৫৪ শতাংশ।

২০১১ সালের জনগণনা অনুযায়ী এই জেলায় বসবাসরত জনসংখ্যার ৯০.০৯ শতাংশ নিজেদের তেলুগুভাষী ও ৭.৪৯ শতাংশ নিজেদের উর্দুভাষী বলে উল্লেখ করেছেন।

## আরও দেখুন
* তেলেঙ্গানার জেলা

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট

বিষয়শ্রেণী:তেলেঙ্গানার জেলা
বিষয়শ্রেণী:যোগুলাম্বা গাদোয়াল জেলা
সাহাবি বৃক্ষ

**সাহাবি বৃক্ষ**, (আশীর্বাদপ্রাপ্ত বৃক্ষ) (আরবি: شجرالمبارکہ) জর্ডানের সাফাভিতে অবস্থিত একটি পুরানো বৃক্ষ। এই বৃক্ষ জর্ডানের রাজধানী আম্মান থেকে ১৫৬ কি.মি. দূরে অবস্থিত। বৃক্ষটি একটি আটলান্টিক পেস্তা বৃক্ষ। এটি মক্কা এবং দামেস্কের মধ্যে পুরানো বাণিজ্য রুটে অবস্থিত। পূর্বে এই পথ দিয়ে কাফেলা যাতায়াত করত।

## ধর্মীয় গুরুত্ব
এটা বিশ্বাস করা হয় যে এরকম একটি কাফেলা মক্কা থেকে সিরিয়া যাচ্ছিল। সেসময় মুহাম্মদ ১২ বছর বয়স ছিল। তিনি এর ছায়ায় বসে বিশ্রাম নিয়েছিলেন। তিনি তার চাচা আবু তালিবের সাথে ছিলেন। এই বৃক্ষের নিচে সন্ন্যাসী বাহীরা মুহাম্মদের নবুওয়াত সম্পর্কে ভবিষ্যদ্বাণী করেছিলেন।

এটি জর্ডানের একটি পর্যটন আকর্ষণ। প্রতি বছর অনেক মুসলমান বৃক্ষটি দেখতে আসেন।

## ভ্রমণ
এটি জর্ডানের রাজধানী আম্মান থেকে ১৫৬ কিমি দূরে জর্ডানের সাহাব শহরের দিকে। সেখানে, আপনি সেভেন স্লিপারদের গুহা পরিদর্শন করতে পারেন। তারপরে প্রায় ১০০ এর জন্য চালিয়ে যেতে হবে। আজরাক শহর থেকে উত্তরে সাফাভি যাওয়ার রাস্তা ধরুন প্রায় ৩০ কিমি এবং বুকায়াবিয়ার দিকে আরও প্রায় ১৪ কিমি দূরে অবস্থিত।

জর্ডানের বাদশাহ আবদুল্লাহ বৃক্ষটিকে রক্ষা করার জন্য বৃক্ষের চারপাশে বেড়া নির্মাণের নির্দেশ দেন।

## আরও দেখুন

* পৃথক বৃক্ষের তালিকা
## তথ্যসূত্র

বিষয়শ্রেণী:জর্ডানের পর্যটন
বিষয়শ্রেণী:অলৌকিক ক্ষমতাধর
বিষয়শ্রেণী:মুহাম্মাদ
বিষয়শ্রেণী:মুহাম্মাদের জীবনী
ঢাকা ফ্যাশন সপ্তাহ

**ঢাকা ফ্যাশন সপ্তাহ** হলো ঢাকায় অনুষ্ঠিত একটি বার্ষিক ফ্যাশন প্যারেড ইভেন্ট।

## ইতিহাস
ঢাকা ফ্যাশন সপ্তাহ রাজধানী ঢাকার একটি আলোচিত ইভেন্ট এবং এটি ফ্যাশনিস্টদের দৃষ্টি আকর্ষণ করছে। এটি ঢাকা শহরের কিছু ফ্যাশন হাউসের জন্য প্রয়োজনীয় এক্সপোজার সৃষ্টি করতে এবং একটি ফ্যাশন রাজধানী হিসাবে বিশ্বব্যাপী ঢাকার একটি প্রোফাইল তৈরি করতে সহায়তা করেছে। এটি *[[দ্য টাইমস অব ইন্ডিয়া|টাইমস অফ ইন্ডিয়া]]* এবং পাকিস্তানের *[[ডন (পত্রিকা)|ডন]]* পত্রিকা থেকেও সংবাদ কভারেজ পেয়েছে।

### ২০০৮
ম্যারিকো স্পন্সরকৃত 'অ্যারোমেটিক গোল্ড ঢাকা ফ্যাশন সপ্তাহ ২০০৮' ছিল একটি ৭ দিনের ফ্যাশন ফিয়েস্তা। এটি একই সাথে ঢাকা শহরের ৪০০ বছর উদযাপন করে। এ চারটি থিম ছিল: 'ঢাকার স্থাপত্য', 'ফিউশন সিটি', 'শহরের প্রাকৃতিক পরিবেশ' এবং 'শহুরে যুবদের বিবর্তন'।

### ২০০৯
২০০৯ সালে টুপা অ্যান্ড অ্যাসোসিয়েটস কর্তৃক ঢাকা ক্লাবে ২৪ জুন থেকে ২৬ জুন পর্যন্ত ঢাকা ফ্যাশন সপ্তাহ আয়োজিত হয়। এটির প্রধান পৃষ্ঠপোষক ছিল মুনস বুটিক এবং সহ-পৃষ্ঠপোষক ছিল ছিল প্যারাসুট অ্যাডভান্সড এবং প্রাইড গ্রুপ। ট্রেন্ডস/ নিউ এজ, আইসিই টুডে, একুশে টিভি মিডিয়া সহযোগী এবং পার্সোনা মেক-ওভার সহযোহী ছিল। বেঙ্গল মিউজিক ছিল মিউজিক পার্টনার এবং কৌশিকি তুপা নাসের ১৫টি ফ্যাশন শো পরিচালনা ও কোরিওগ্রাফি করেছেন।

## তথ্যসূত্র

* ডেইলি স্টার-অ্যারোমেটিক গোল্ড ঢাকা ফ্যাশন উইক 2008
* DFW 2009
* টাইমস অফ ইন্ডিয়াতে DFW 09 
* নিউ এজ ''DFW 2009 রানওয়েকে উত্তপ্ত করে''
* নতুন যুগের ''টাইমআউটে'' DFW 09

বিষয়শ্রেণী:ফ্যাশন সপ্তাহ
বিষয়শ্রেণী:ঢাকার সাংস্কৃতিক উৎসব
ইসাও তাকাহাতা

ছিলেন একজন জাপানি চলচ্চিত্র পরিচালক, চিত্রনাট্যকার ও প্রযোজক। স্টুডিও জিবলি-এর সহ-প্রতিষ্ঠাতা, অ্যানিমেটেড ফিচার ফিল্ম পরিচালক হিসেবে তিনি আন্তর্জাতিক স্বীকৃতি অর্জন করেন। মিয়ে প্রিফেকচারের উজিয়ামাদায় জন্মগ্রহণ করে, তাকাহাটা ১৯৫৯ সালে টোকিও বিশ্ববিদ্যালয় থেকে স্নাতক করার পর তোয়েই অ্যানিমেশনে যোগ দেন। তিনি সহকারী পরিচালক হিসেবে কাজ করেন, বিভিন্ন পদে দায়িত্ব পালন করেন এবং হায়াও মিয়াজাকি-এর সাথে সহযোগিতা করেন, শেষ পর্যন্ত নিজের প্রথম চলচ্চিত্র *[[The Great Adventure of Horus, Prince of the Sun|হোরাস, প্রিন্স অফ দ্য সান]]* (১৯৬৮) পরিচালনা করেন। মিয়াজাকির সাথে অংশীদারিত্ব বজায় রেখে নিপ্পন অ্যানিমেশন-এর অধীনে টেলিভিশন সিরিজ *[[Heidi, Girl of the Alps|হাইডি, গার্ল অফ দ্য আল্পস]]* (১৯৭৪), *[[3000 Leagues in Search of Mother|মায়ের খোঁজে ৩০০০ লীগ]]* (১৯৭৬), এবং *[[Anne of Green Gables (1979 TV series)|অ্যান অফ গ্রিন গ্যাবলস]]* (১৯৭৯) পরিচালনা করেন। ১৯৮৫ সালে তাকাহাটা, মিয়াজাকি ও অন্যান্যরা স্টুডিও জিবলি প্রতিষ্ঠা করেন, যেখানে তিনি *[[Grave of the Fireflies|ফায়ারফ্লাইজের সমাধি]]* (১৯৮৮), *[[Only Yesterday (1991 film)|অনলি ইয়েস্টারডে]]* (১৯৯১), *[[Pom Poko|পম পোকো]]* (১৯৯৪), এবং *[[My Neighbors the Yamadas|ইয়ামাদাস]]* (১৯৯৯) পরিচালনা করেন। তার সর্বশেষ পরিচালিত চলচ্চিত্র *[[The Tale of the Princess Kaguya (film)|প্রিন্সেস কাগুইয়ার গল্প]]* (২০১৩) অস্কার-এ সেরা অ্যানিমেটেড ফিচার বিভাগে মনোনীত হয়।

## প্রাথমিক কর্মজীবন
তাকাহাতা ২৯ অক্টোবর, ১৯৩৫ সালে জাপানের মি প্রশাসনিক অঞ্চলের উজিয়ামাদা (বর্তমানে আইসে) এলাকায়, পরিবারে সাত ভাইবোনের মধ্যে সর্বকনিষ্ঠ এবং তৃতীয় পুত্র হিসেবে জন্মগ্রহণ করেন। 

## তথ্যসূত্র

## বহিঃসংযোগ
* Takahata information at nausicaa.net
* GhibliWorld.com: a Personal Conversation with Isao Takahata
* 
* 
* Isao Takahata anime at Media Arts Database 

বিষয়শ্রেণী:১৯৩৫-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:অ্যানিমে পরিচালক
বিষয়শ্রেণী:জাপানে ক্যান্সারে মৃত্যু
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:কল্পকাহিনী চলচ্চিত্র পরিচালক
বিষয়শ্রেণী:জাপানি চলচ্চিত্র পরিচালক
বিষয়শ্রেণী:পার্পল রিবন পদক প্রাপক
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অ্যানিমে ও মাঙ্গা অসম্পূর্ণ
কেইজু কোবায়াশি

ছিলেন একজন জাপানি অভিনেতা যিনি ৬৭ বছরের ক্যারিয়ারে ২৫৩টি চলচ্চিত্রে অভিনয় করেন।

তিনি গুনমা প্রদেশে জন্মগ্রহণ করেন, তিনি নিহন বিশ্ববিদ্যালয় থেকে বাদ পড়ার পর নিকাতসু স্টুডিওতে অভিনয় শুরু করেন এবং ১৯৪২ সালে চলচ্চিত্রে আত্মপ্রকাশ করেন।  ১৯৫৬ সালে তিনি তোহো চলচ্চিত্র কোম্পানিতে চলে যান। টানা ৬৫ বছর তিনি অভিনয় করেছেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯২৩-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:জাপানি চলচ্চিত্র অভিনেতা
বিষয়শ্রেণী:গুনমা প্রদেশের ব্যক্তি
বিষয়শ্রেণী:নিহন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর জাপানি অভিনেতা
বিষয়শ্রেণী:২১শ শতাব্দীর জাপানি অভিনেতা
বিষয়শ্রেণী:পার্পল রিবন পদক প্রাপক
বিষয়শ্রেণী:৪র্থ শ্রেণির পার্পল রিবন পদক প্রাপক
প্রবেশাধিকার-নিয়ন্ত্রিত মহাসড়ক

[thumb|upright=1.35|right|মার্কিন যুক্তরাষ্ট্রের মিশিগানের [কাটলারভিল, মিশিগান|কাটলারভিলে ইউএস ১৩১, এম-৬ ও ৬৮তম স্ট্রিটের মধ্যে আদান-প্রদান, প্রবেশাধিকার-নিয়ন্ত্রিত মহাসড়কের অনেক বৈশিষ্ট্য প্রদর্শন করে: প্রবেশ ও প্রস্থানের জন্য ঢালু সংযোগপথ (র‍্যাম্প), যানচলাচলের প্রতিবন্ধকতার জন্য মধ্যবর্তী জমির ফালি, কোনও ভূমিগত চৌরাস্তা নেই এবং সড়কের পার্শ্ববর্তী ভবনে সরাসরি প্রবেশাধিকার নেই।]]
thumb|100px|right|এই চিহ্নটি বা এর কিছু রূপভেদকে অনেক দেশে প্রবেশাধিকার-নিয়ন্ত্রিত মহাসড়ক বোঝাতে ব্যবহৃত হয়।
একটি **প্রবেশাধিকার-নিয়ন্ত্রিত মহাসড়ক** হল এক ধরনের মহাসড়ক, যেটি উচ্চগতির যানবাহন চলাচলের জন্য নকশা করা হয়েছে, যেখানে সমস্ত যানবাহনের চলাচল—প্রবেশ ও প্রস্থান—নিয়ন্ত্রিত হয়। সাধারণ ইংরেজি শব্দগুলি হল **ফ্রিওয়ে**, **মোটরওয়ে**, **এক্সপ্রেসওয়ে** ও **স্পিডওয়ে**। অন্যান্য অনুরূপ শব্দের মধ্যে *থ্রুওয়ে* ও *[[পার্কওয়ে]]* রয়েছে। এর মধ্যে কিছু সীমিত-প্রবেশযোগ্য মহাসড়ক হতে পারে, যদিও এই শব্দটি অন্যান্য যান চলাচলের থেকে কিছুটা কম বিচ্ছিন্নতার সঙ্গে মহাসড়কের একটি শ্রেণিকেও উল্লেখ করতে পারে।ভিয়েনা সম্মেলন অনুসরণকারী দেশগুলিতে, মোটরওয়ে যোগ্যতা বলতে বোঝায় যে হাঁটা ও পার্কিং নিষিদ্ধ মহাসড়ক।

একটি সম্পূর্ণ প্রবেশাধিকার-নিয়ন্ত্রিত মহাসড়ক যান চলাচলের একটি নিরবচ্ছিন্ন প্রবাহ প্রদান করে, যেখানে কোনও যান চলাচল সংকেত, চৌরাস্তা বা ভূসম্পত্তিতে প্রবেশযোগ্যতা নেই। এগুলি অন্যান্য সড়ক, রেলপথ, বা পথচারী পথগুলির সঙ্গে যে কোনও ভূমিগত সংযোগ থেকে মুক্ত, যেগুলির পরিবর্তে উড়ালসেতু ও আন্ডারপাস দ্বারা সংযোগ রক্ষা করা হয়। মহাসড়কে প্রবেশ ও প্রস্থান স্লিপ রোড (র‍্যাম্প) দ্বারা বিনিময় সরবরাহ করা হয়, যা মহাসড়ক ও ধমনী ও সংগ্রাহক সড়কগুলির মধ্যে গতি পরিবর্তনের অনুমতি দেয়। প্রবেশাধিকার-নিয়ন্ত্রিত মহাসড়কে, যান চলাচলের বিপরীত দিকগুলিকে সাধারণত একটি মধ্যবর্তী স্ট্রিপ বা কেন্দ্রীয় সংরক্ষণ দ্বারা পৃথক করা হয়, যেখানে একটি যান চলাচলের প্রতিবন্ধকতা বা ঘাস থাকে। যান চলাচলের অন্যান্য দিকগুলির সঙ্গে দ্বন্দ্ব দূর করে নাটকীয়ভাবে নিরাপত্তা ও ক্ষমতা ও গতি এবং প্রত্যেকের জন্য যান চলাচলের প্রবাহ ও গন্তব্যে পৌঁছাতে সময় হ্রাস করে।

প্রবেশাধিকার-নিয়ন্ত্রিত মহাসড়কগুলি ২০তম শতকের প্রথমার্ধে বিকশিত হয়েছিল। ইতালি ১৯২৪ সালে তার প্রথম ''অটোস্ট্রাডা'' এ৮ চালু করেছিল, এটি মিলানকে ভারেসের সঙ্গে সংযুক্ত করে। জার্মানি ১৯৩২ সালে কোলন ও বনের মধ্যে গতি সীমা ছাড়াই তার প্রথম প্রবেশাধিকার-নিয়ন্ত্রিত *[[অটোবাহন]]* নির্মাণ শুরু করে (৩০ কিলোমিটার [১৯ মাইল], যা এখন এ৫৫৫, তারপর একটি দ্বিবিভক্ত মহাসড়ক হিসাবে উল্লেখ করা হয়)। তারপরে দেশটি দ্রুত এই জাতীয় মহাসড়কের একটি দেশব্যাপী ব্যবস্থা তৈরি করে। প্রথম উত্তর আমেরিকার *ফ্রিওয়ে* (পার্কওয়ে নামে পরিচিত) নিউ ইয়র্ক সিটি এলাকায় ১৯২০-এর দশকে খোলা হয়। ব্রিটেন, রেলপথ দ্বারা ব্যাপকভাবে প্রভাবিত, দেশটির প্রথম মোটরওয়ে প্রেস্টন বাই-পাস (এম৬) ১৯৫৮ সালের আগে নির্মাণ করা হয়নি।

বেশিরভাগ প্রযুক্তিগতভাবে উন্নত দেশগুলিতে উচ্চ-ক্ষমতার শহুরে ভ্রমণ, বা উচ্চ-গতির গ্রামীণ ভ্রমণ, বা উভয়ই প্রদানের জন্য ফ্রিওয়ে বা মোটরওয়েগুলি জালের ন্যায় বিস্তৃত রয়েছে। এই সমস্ত মহাসড়কের অনেকগুলিরই রাষ্ট্রীয়-স্তরের বা এমনকি আন্তর্জাতিক-স্তরের (যেমন ইউরোপীয় ই রুট) একটি রুট বা পথ সংখ্যায়ন ব্যবস্থা রয়েছে।

## টীকা

## তথ্যসূত্র


বিষয়শ্রেণী:ধরন অনুযায়ী সড়ক
লা. গণেশন

**লা. গণেশন আইয়ার** (১৬ ফেব্রুয়ারি ১৯৪৫ – ১৫ আগস্ট ২০২৫) ছিলেন একজন ভারতীয় রাজনীতিবিদ যিনি ২৭ আগস্ট ২০২১ থেকে মণিপুরের রাজ্যপাল হিসেবে দায়িত্ব পালন করছেন এবং ১৮ জুলাই ২০২২ সাল থেকে ১৭ নভেম্বর ২০২২ পর্যন্ত পশ্চিমবঙ্গের (অতিরিক্ত দায়িত্ব) রাজ্যপাল হিসেবে দায়িত্ব পালন করেছেন। রাজ্যপাল হিসেবে দায়িত্ব পালনের আগে তিনি তামিলনাড়ু ভারতীয় জনতা পার্টির সিনিয়র নেতা ছিলেন।

## জীবনের প্রথমার্ধ
তিনি ১৯৪৫ সালের ১৬ ফেব্রুয়ারি তামিল ব্রাহ্মণ পরিবারে ইলাকুমিরাকাভান ও আলামেলুর পুত্র হিসেবে জন্মগ্রহণ করেন। অল্প বয়সে বাবাকে হারানোর পর তিনি তার ভাইয়ের সাথে বেড়ে ওঠেন। তিনি আরএসএস-এ যোগ দেন এবং বিয়ে না করেই চাকরি ছেড়ে দেন এবং সার্বক্ষণিক কর্মী হিসেবে জনজীবনে ফিরে আসেন।

## রাজনৈতিক পেশা
তামিলনাড়ু বিজেপি ইউনিটের সাধারণ সম্পাদক নিযুক্ত হওয়ার আগে তিনি আরএসএস-এর প্রচারক ছিলেন। ১৯৭০ সালের জরুরি অবস্থার সময় তিনি পুলিশের হাত থেকে পালিয়ে যান এবং প্রায় এক বছর আত্মগোপনে থাকেন। এরপর তিনি জাতীয় সম্পাদক এবং তারপর জাতীয় স্তরে বিজেপির সহ-সভাপতি হিসাবে দায়িত্ব পালন করেন। পরে তিনি বিজেপির তামিলনাড়ু রাজ্য ইউনিটের সভাপতি নির্বাচিত হন।

তিনি রাজ্যসভার প্রাক্তন সংসদ সদস্য। তিনি মধ্যপ্রদেশ থেকে রাজ্যসভার সংসদ সদস্য হিসাবে প্রাক্তন কেন্দ্রীয় মন্ত্রী নাজমা হেপতুল্লার স্থলাভিষিক্ত হন।

### তামিলনাড়ুকে বলিদান সম্পর্কে বক্তৃতা
তামিলনাড়ুর নেদুভাসাল গ্রামে হাইড্রোকার্বন নিষ্কাশনের বিরুদ্ধে স্থানীয়দের দ্বারা শুরু হওয়া বিক্ষোভের বিষয়ে গণেশানের মন্তব্য ২০১৭ সালে একটি বিতর্কের জন্ম দেয় যখন তিনি বলেছিলেন, "দেশের কল্যাণের জন্য একটি রাষ্ট্রকে বলিদানে কিছু ভুল নেই।"

### মণিপুরের রাজ্যপাল
২২শে আগস্ট ২০২১-এ, তিনি ভারতের রাষ্ট্রপতি শ্রী রাম নাথ কোবিন্দ কর্তৃক মণিপুরের সপ্তদশ রাজ্যপাল নিযুক্ত হন। তিনি ২৭ আগস্ট, ২০২১-এ ইম্ফলের রাজভবনের দরবার হলে মণিপুরের ১৭তম রাজ্যপাল হিসাবে শপথ নেন। মণিপুর হাইকোর্টের মাননীয় প্রধান বিচারপতি পিভি সঞ্জয় কুমার তাকে শপথবাক্য পাঠ করান। আনুষ্ঠানিক অনুষ্ঠানে উপস্থিত ছিলেন মুখ্যমন্ত্রী এন. বীরেন সিং, মন্ত্রী ও বিধায়করা।

### কিরুবনিধির উপর হামলা
কিরুবিনিধি, তামিলনাড়ুতে বিজেপির প্রথম দলিত সভাপতি, লা গণেশনের সাথে ২০০৩ সালে বিজেপির জাতীয় কাউন্সিলের সভায় অংশ নিতে মধ্যপ্রদেশের ইন্দোরে গিয়েছিলেন। বৈঠকের পরে, লা গণেশন কিরুনিধিকে তার জাত নাম ধরে মৌখিকভাবে গালিগালাজ শুরু করেন বলে অভিযোগ। যদিও কিরুবিনিধি তাকে শান্ত করার চেষ্টা করেছিলেন, গণেশন কিরুবিনিধির হাত পাকিয়েছিলেন বলে জানা গেছে। পরে একটি সাক্ষাত্কারে, কিরুবনিধি বলেছিলেন যে লড়াইটি লা গণেশনের তহবিলের অপব্যবহারের জন্য ছিল যা তিনি উল্লেখ করেছিলেন।

### পশ্চিমবঙ্গের রাজ্যপালের অতিরিক্ত দায়িত্ব
১৮ জুলাই ২০২২-এ, এনডিএ জোট দ্বারা জগদীপ ধনখড়কে উপ-রাষ্ট্রপতি প্রার্থী হিসাবে মনোনীত করার পরে, গণেশন পশ্চিমবঙ্গের রাজ্যপালের পদ গ্রহণ করেন।

## তথ্যসূত্র

বিষয়শ্রেণী:তামিলনাড়ুর ভারতীয় জনতা পার্টির রাজনীতিবিদ
বিষয়শ্রেণী:১৯৪৫-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:২০১৪-এ ভারতের সাধারণ নির্বাচনে জাতীয় গণতান্ত্রিক জোটের প্রার্থী
বিষয়শ্রেণী:মধ্যপ্রদেশের রাজ্যসভা সদস্য
বিষয়শ্রেণী:ভারতীয় জনতা পার্টির রাজ্যসভা সদস্য
বিষয়শ্রেণী:তাঞ্জাবুরের ব্যক্তি
বিষয়শ্রেণী:পশ্চিমবঙ্গের রাজ্যপাল
বিষয়শ্রেণী:মণিপুরের রাজ্যপাল
তাপস দাস

**তাপস বাপি দাস** (২২ সেপ্টেম্বর ১৯৫৪–২৫ জুন ২০২৩) ছিলেন একজন ভারতীয় গায়ক-গীতিকার, গিটারবাদক এবং সঙ্গীতজ্ঞ। তিনি ১৯৭৫ সালে কলকাতায় প্রতিষ্ঠিত বাংলা রক ব্যান্ড মহীনের ঘোড়াগুলির প্রতিষ্ঠাতা সদস্যদের মধ্যে অন্যতম ছিলেন। তার অনন্যতার কারণে তাকে 'মহীনের আদি ঘোড়া' সম্বোধন করা হতো।

## প্রারম্ভিক জীবন
তাপস দাস ১৯৫৪ সালের ২২ সেপ্টেম্বর একটি সাধারণ বাঙালি পরিবারে নারায়ণ চন্দ্র দাস এবং জ্যোৎস্না দাসের চতুর্থ পুত্র হিসেবে জন্মগ্রহণ করেন। ছোট বয়স থেকেই বাপির সঙ্গীত জগতের যাত্রা শুরু হয়। সুরের ক্ষেত্রে তার পছন্দ বৈচিত্র্যময়। তিনি তার মা, জ্যোৎস্না দাসকে তার প্রথম গুরু বা শিক্ষক হিসাবে বিবেচনা করেন। স্ব-শিক্ষিত গিটারবাদক বাপি, তার কলেজ জীবনে এই ছয় তারের যন্ত্রের সাথে সখ্যতা তৈরি করেন। ১৯৭৫ সালে, গৌতম চট্টোপাধ্যায়, প্রদীপ চ্যাটার্জি, রঞ্জন ঘোষাল, বিশ্বনাথ চট্টোপাধ্যায়, এব্রাহাম মজুমদার এবং তপেশ বন্দোপাধ্যায়ের সাথে বাপি প্রথম বাংলা রক ব্যান্ড মহীনের ঘোড়াগুলির অংশ হন।

২০১৫ সালে, বাপি মহীন এখন ও বন্ধুরা নামে একটি বাংলা ব্যান্ড গঠন করেন। একই বছরের ৬ অক্টোবর, তিনি লগ্নজিতা চক্রবর্তী, মালবিকা ব্রহ্মা এবং তিতাস ভ্রমর সেনের সাথে *মহীন এখন ও বন্ধুরা* নামে একটি ইপি অ্যালবাম প্রকাশ করেন।  অ্যালবামটিতে পাঁচটি গান এবং মহীনের ঘোড়াগুলির প্রতি শ্রদ্ধাঞ্জলি প্রদর্শনকারী একটি অ্যালবাম রয়েছে।

## মৃত্যু
তাপস ২৫ জুন ২০২৩ সালে ফুসফুসের ক্যান্সারে আক্রান্ত হয়ে মৃত্যুবরণ করেন। মৃত্যুর পূর্বে ৩ জানুয়ারি ২০২৩ সালে পশ্চিমবঙ্গ সরকারের তত্ত্বাবধানে এসএসকেএমে ভর্তি করা হয়েছিল তাকে। তিনি মহীনের ঘোড়াগুলি ব্যান্ডের জীবিত শেষ সদস্য ছিলেন।

## ডিস্কোগ্রাফি

### মহীনের ঘোড়াগুলি অ্যালবাম
* সংবিগ্ন পাখিকূল ও কলকাতা বিষয়ক
* অজানা উড়ন্ত বস্তু বা অ-উ-ব
* দৃশ্যমান মহীনের ঘোড়াগুলি

### অন্যান্য
* মহীন এখন ও বন্ধুরা

## তথ্যসূত্র

## বহিঃসংযোগ
*
*

বিষয়শ্রেণী:১৯৫৮-এ জন্ম
বিষয়শ্রেণী:বাঙালি সঙ্গীতজ্ঞ
বিষয়শ্রেণী:মহীনের ঘোড়াগুলির সদস্যগণ
বিষয়শ্রেণী:ভারতীয় পুরুষ সঙ্গীতজ্ঞ
বিষয়শ্রেণী:কলকাতার সঙ্গীতজ্ঞ
বিষয়শ্রেণী:২০২৩-এ মৃত্যু
বিষয়শ্রেণী:১৯৫৪-এ জন্ম
বিষয়শ্রেণী:পশ্চিমবঙ্গের সঙ্গীতজ্ঞ
পটপ্লেয়ার

**পটপ্লেয়ার** হল একটি মাল্টিমিডিয়া সফটওয়্যার প্লেয়ার যা মাইক্রোসফট উইন্ডোজ অপারেটিং সিস্টেমের জন্য দক্ষিণ কোরিয়ার ইন্টারনেট কোম্পানি কাকাও (পূর্বে ডাউম কমিউনিকেশন) দ্বারা তৈরি করা হয়েছে। এটি অন্যান্য জনপ্রিয় উইন্ডোজ মিডিয়া প্লেয়ার যেমন- ভিএলসি মিডিয়া প্লেয়ার, এমপিভি (মিডিয়া প্লেয়ার), জিওএম প্লেয়ার, কেএমপ্লেয়ার, এসএমপ্লেয়ার এবং মিডিয়া প্লেয়ার ক্লাসিকের সাথে প্রতিযোগিতা করে। পটপ্লেয়ারের প্রতিক্রিয়া ইতিবাচক হয়েছে। পর্যালোচকরা এর বিস্তৃত সেটিংস এবং কাস্টমাইজেশন, সেইসাথে এটির লাইটওয়েট এবং মিডিয়া ফরম্যাটের একটি বৃহৎ বৈচিত্রের জন্য এটির সমর্থন থাকার বিষয়গুলোতে প্রশংসা করেন।

টেকরাডার এটিকে সেরা ফ্রি ভিডিও প্লেয়ারের তালিকায় স্থান দিয়েছে, এটিকে "একটি অবিশ্বাস্যভাবে শক্তিশালী প্রোগ্রাম" হিসাবে বর্ণনা করেছে। এক্সডিএ এর বিস্তৃত কাস্টমাইজেশন বিকল্প এবং নিম্নমানের হার্ডওয়্যারে উন্নত প্লেব্যাক উল্লেখ করেছে, পটপ্লেয়ারকে "সেরা মিডিয়া প্লেয়ার যা আপনি কখনও শোনেননি" বলে অভিহিত করেছে।

লাইফহ্যাকার পর্যবেক্ষণ করেছে যে, পটপ্লেয়ারের বিকল্পগুলির পরিমাণ তার সবচেয়ে বড় দুর্বলতাগুলির মধ্যে একটি। "এতে অনেকগুলি ভিন্ন সেটিংস রয়েছে[,] যা দুর্ভাগ্যবশত চেকবক্স-ভরা সেটিংস মেনুতে এক ধরনের ব্যথা করে।" এবং বিকল্প মেনুটি "গোলমেলে"।

একেবারে ২০১৯ সালের শেষের দিকে, পটপ্লেয়ার তৃতীয় পক্ষের সফটওয়্যারগুলির সাথে বান্ডিল করা শুরু করে, যার ফলে পটপ্লেয়ারের ব্যবহারকারী সম্প্রদায়ের উদ্বেগ দেখা দেয়। বান্ডিল করা তৃতীয় পক্ষের সফটওয়্যার ইনস্টল হওয়ার আগে ইনস্টলার অপ্ট-আউট করার বিকল্প দেয়৷ উপরন্তু, পটপ্লেয়ার স্ক্রিনের নিচের ডানদিকের কোণায় পপআপ বিজ্ঞাপন দেখানো শুরু করে। ২০২২  থেকে সফটওয়্যারটি আর অ্যাডওয়্যার ইনস্টল করছেনা বা বিজ্ঞাপন দেখাচ্ছেনা ।

## আরও দেখুন

* ভিএলসি মিডিয়া প্লেয়ার

## তথ্যসূত্র

## বহিঃসংযোগ
* 

বিষয়শ্রেণী:মিডিয়া প্লেয়ার
বিষয়শ্রেণী:উইন্ডোজ মিডিয়া প্লেয়ার
বিষয়শ্রেণী:শুধুমাত্র উইন্ডোজ ফ্রিওয়্যার
বিষয়শ্রেণী:কাকাও
কিলিয়ান আজার

**কিলিয়ান আজার** (, ; জন্ম: ৫ আগস্ট ১৯৯৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় ক্লাব আরডব্লিউডিএমের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।

## প্রারম্ভিক জীবন
কিলিয়ান আজার ১৯৯৫ সালের ৫ই আগস্ট তারিখে বেলজিয়ামের লা লুভিয়েরে জন্মগ্রহণ করেছেন এবং ব্রেন-ল্য-কঁতে তার শৈশব অতিবাহিত করেছেন। তার বাবার নাম তিয়েরি আজার এবং তার মায়ের নাম কারিন আজার, তারা উভয়েই বেলজিয়ামের হয়ে ফুটবল খেলেছেন। তার বাবা খেলোয়াড়ী জীবনের অধিকাংশ সময় বেলজীয় দ্বিতীয় বিভাগের ক্লাব লুভিয়েরোয়াসের হয়ে একজন অর্ধ-পেশাদার ফুটবল খেলোয়াড় হিসেবে খেলেছেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেলতেন। তার মা বেলজীয় নারী প্রথম বিভাগে একজন আক্রমণভাগের খেলোয়াড় হিসেবে খেলেছেন, তবে তার বড় ছেলে এডেন আজারের সাথে তিন মাসের গর্ভবতী অবস্থায় থাকাকালীন খেলা বন্ধ করে দিয়েছেন। ফুটবল খেলার পর বাবা-মা দুজনেই ক্রীড়া শিক্ষক হিসেবে কাজ করেছেন। তিয়েরি ২০০৯ সালে তার সন্তানদের আরও বেশি সময় দেয়ার জন্য তার পদ থেকে অবসর গ্রহণ করেছেন।

কিলিয়ান তার বাবা-মায়ের চার সন্তানের মধ্যে তৃতীয়। তার বড় ভাই এদেন পূর্বে লিল, চেলসি এবং রিয়াল মাদ্রিদের হয়ে খেলেছেন। তার আরেক বড় ভাই তোরগান আজার ২০১৫ সালে বরুসিয়া মনশেনগ্লাডবাখে যোগদান করার পূর্বে ২০১২ সালে চেলসির হয়ে খেলেছেন। তার ছোট ভাই এতান টুবিজে-ব্রাইনের যুব অ্যাকাডেমিতে খেলছেন, যেখানে এদেন, তোরগান এবং কিলিয়ান সকলেই তাদের খেলোয়াড়ি জীবনের প্রথম দিকে খেলেছেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৯৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বেলজীয় পুরুষ ফুটবলার
বিষয়শ্রেণী:স্পোর্টস ক্লাব জুল্টে ওয়ারেখেমের খেলোয়াড়
বিষয়শ্রেণী:চেলসি ফুটবল ক্লাবের খেলোয়াড়
বিষয়শ্রেণী:সের্ক্লে ব্রুজের খেলোয়াড়
বিষয়শ্রেণী:লিল ওলাঁপিক স্পোর্টিং ক্লাবের খেলোয়াড়
বিষয়শ্রেণী:বেলজীয় প্রবাসী পুরুষ ফুটবলার
বিষয়শ্রেণী:লা লুভিয়েরের ব্যক্তি
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:ফ্রান্সে বেলজীয় প্রবাসী ক্রীড়াবিদ
বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:উইপেশ্ত ফুটবল ক্লাবের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফুটবল ক্লাব তুবিজের খেলোয়াড়
জাতীয় আবৃত্তি পদক

**জাতীয় আবৃত্তি পদক** (পূর্বনাম: বঙ্গবন্ধু শেখ মুজিব জাতীয় আবৃত্তি পদক) প্রদানের জন্য অনুমোদন দিয়েছিলেন তৎকালীন প্রধানমন্ত্রী শেখ হাসিনা। প্রতি বছর ‘বঙ্গবন্ধু শেখ মুজিব জাতীয় আবৃত্তি পদক’ দিতে জন্য স্থায়ী আমানত হিসেবে বাংলাদেশ আবৃত্তি সমন্বয় পরিষদকে ২ কোটি টাকা অনুদান দিয়েছিলেন তৎকালীন প্রধানমন্ত্রী শেখ হাসিনা। নিয়মিত পদক প্রদানের জন্য বঙ্গবন্ধু মেমোরিয়াল ট্রাস্ট্র গঠন করা হয়েছিল, যার সভাপতি শেখ হাসিনা। ২০২৪ সালে আওয়ামী লীগ সরকার পতনের পর বঙ্গবন্ধুর এই নামে পুরস্কার দেওয়া বাতিল ঘোষণা করা হয়।

## প্রবর্তনের ইতিহাস
২০২০ সাল থেকে মুজিববর্ষ শুরু হওয়ায় ওই বছর থেকেই এই পদক প্রদান করে বাংলাদেশ আবৃত্তি সমন্বয় পরিষদ। পদকের অর্থমূল্য দুই লাখ টাকা।

## পদক লাভের বিভিন্ন ধাপসমূহ
প্রতি বছর জাতির পিতার জন্মদিন ১৭ মার্চ অনুষ্ঠানের মাধ্যমে এই পুরস্কার প্রদান করা হবে। পদকের অর্থমূল্য দেবে সংস্কৃতি মন্ত্রণালয়।

## পদক বিজয়ীদের নাম

* ২০২০ -  গোলাম মুস্তাফা (মরণোত্তর)
* ২০২১- আশরাফুল আলম 
* ২০২১- সৈয়দ হাসান ইমাম
* ২০২২ -  ভাস্বর বন্দ্যোপাধ্যায়, 
* ২০২২ - জয়ন্ত চট্টোপাধ্যায় 
* ২০২২ -  কাজী মদিনা

## বঙ্গবন্ধু আবৃত্তি স্মারক
আবৃত্তি শিল্পের বিকাশে অবদানের জন্য দেশের ৫০ জন আবৃত্তিকারকে ‘বঙ্গবন্ধু আবৃত্তি স্মারক’ প্রদান করা হয়।

* ওয়াহিদুল হক (মরণোত্তর)
* নাজিম মাহমুদ (মরণোত্তর)
* কামাল লোহানী (মরণোত্তর)
* নিখিল সেন (মরণোত্তর)
* অধ্যাপক নরেন বিশ্বাস (মরণোত্তর)
* কাজী আবু জাফর সিদ্দিকী (মরণোত্তর)
* মৃনাল সরকার (মরণোত্তর)
* হেমচন্দ্র ভট্টাচার্য (মরণোত্তর)
* তারিক সালাহউদ্দীন মাহমুদ (মরণোত্তর)
* খান জিয়াউল হক (মরণোত্তর)
* রামেন্দু মজুমদার
* আতাউর রহমান
* ম. হামিদ
* এস এম মহসিন (মরণোত্তর)
* অধ্যাপক নিরঞ্জন অধিকারী
* কাজী আরিফ (মরণোত্তর)
* ইশরাত নিশাত (মরণোত্তর)
* নাসির উদ্দীন ইউসুফ
* অধ্যাপক মুহাম্মদ সামাদ
* প্রজ্ঞা লাবনী
* কেয়া চৌধুরী
* পিযূষ বন্দ্যোপাধ্যায়
* ড. আব্দুল মালেক
* লিয়াকত আলী লাকী
* গোলাম কুদ্দুছ
* বিপ্লব বালা
* রণজিত রক্ষিত (মরণোত্তর)
* কামরুল হাসান মঞ্জু (মরণোত্তর)
* নিমা রহমান
* খালেদ খান (মরণোত্তর)
* হারুন-অর রশিদ
* সুবর্ণা মুস্তাফা
* সাগর লোহানী
* রূপা চক্রবর্তী
* লায়লা আফরোজ
* ডালিয়া আহমেদ
* বেলায়েত হোসেন
* ইস্তেকবাল হোসেন
* মীর বরকত
* গোলাম সারোয়ার
* হাসান আরিফ
* মোকাদ্দেস বাবুল
* এনামুল হক বাবু
* আজমল হোসেন লাবু
* মোহাম্মদ কামাল
* রফিকুল ইসলাম
* রেজীনা ওয়ালী লীনা
* ইকবাল খোরশেদ
* ফয়জুল আলম পাপ্পু
* কাজী মাহতাব সুমন
* মাসুদুজ্জামান
* মীর মাসরুর জামান রনি
* রাশেদ হাসান
* আজহারুল হক আজাদ
* শিমুল মুস্তাফা
* মাহিদুল ইসলাম
* মো. আহকাম উল্লাহ্
* আসাদুজ্জামান নূর

## তথ্যসূত্র

বিষয়শ্রেণী:পদক
বিষয়শ্রেণী:বাংলাদেশের পুরস্কার
বিষয়শ্রেণী:আবৃত্তি
প্রেস্টন বাই-পাস

**প্রেস্টন বাইপাস** যুক্তরাজ্যের প্রথম মোটরওয়ে ছিল। এটি একটি উত্তর-দক্ষিণ মোটরওয়ে নেটওয়ার্ক তৈরির একটি বৃহত্তর উদ্যোগের অংশ হিসাবে ল্যাঙ্কাশায়ার কাউন্টি কাউন্সিলের জরিপকার জেমস ড্রেক নকশা ও প্রকৌশলী করেছিলেন, যা পরে এম৬ মোটরওয়ের অংশ হয়েছিল। বাইপাসটি ১৮৫৮ সালের ৫ই ডিসেম্বর তৎকালীন প্রধানমন্ত্রী হ্যারল্ড ম্যাকমিলান খুলে দিয়েছিলেন। মহাসড়কটির নির্মাণে প্রায় ৩ মিলিয়ন পাউন্ড খরচ হয়েছিল। মূল ৮+১⁄৪-মাইল মোটরওয়েটি প্রেস্টনের পূর্ব দিকে বাম্বার সেতু ও ব্রোটনের মাঝখানে অগ্রসর হয়েছে এবং এম৬ জংশন ৩১-এ স্যামলেসবারি-এ রিবল নদীর অতিক্রম করেছে।

‘স্পেশাল রোডস অ্যাক্ট ১৯৪৯’ প্রবর্তনের আগ পর্যন্ত মোটরওয়ে নির্মাণের অনুমতি প্রদানকারী কোনো আইনি ক্ষমতা না থাকা সত্ত্বেও ১৯৩৭ সালে পরিকল্পনা শুরু হয়েছিল।  প্রারম্ভিক কাজগুলি ভারী বৃষ্টিপাতের কারণে ব্যাহত হয়েছিল, যার ফলে ভিত স্থাপনার মতো বিভিন্ন ভারী ইঞ্জিনিয়ারিং কাজগুলি স্থগিত করা হয়েছিল; আবহাওয়ার ফলে মূল দুই বছরের পরিকল্পনা আরও পাঁচ মাস বিলম্বিত হয়েছিল। খোলার কয়েক সপ্তাহ পরে, সড়কটি জলের কারণে অস্থায়ীভাবে বন্ধ করতে হয়েছিল, আরও সমস্যা সৃষ্টি করেছিল, যখন ভিতের স্তরটি দ্রুত জমাট বাঁধা ও গলে যাওয়ার চক্রের (হিমাপক্ষয়) ফলে ক্ষতিগ্রস্ত হয়েছিল।

বাইপাসটি তার অস্তিত্বের সময় দুটি পৃথক লেন-প্রশস্তকরণ প্রকল্পের দেখেছে, প্রথম ১৯৬৬ সালে যখন এটি তিনটি লেনে প্রশস্ত করা হয়েছিল, তারপর প্রতিটি অভিমুখ ১৯৯০-এর দশকে চারটি লেনে প্রসারিত করা হয়েছিল। পরবর্তী সংস্কারটি যথেষ্ট তাৎপর্যপূর্ণ ছিল, যার জন্য সমস্ত সেতু সহ সমগ্র পথ পুনর্গঠনের প্রয়োজন ছিল এবং এটি এখন কার্যকরভাবে ১৯৫৮ সালে খোলা একটি সড়ক থেকে একটি ভিন্ন মোটরওয়েতে পরিণত হয়েছে।

## তথ্যসূত্র

## বহিঃসংযোগ

* Today in History – Motorway drivers put their foot down

বিষয়শ্রেণী:এম৬ মোটরওয়ে
বিষয়শ্রেণী:বাইপাস
বিষয়শ্রেণী:১৯৫৮-এ ইংল্যান্ডে প্রতিষ্ঠিত
৬৭তম ফিল্মফেয়ার পুরস্কার

**৬৭তম ফিল্মফেয়ার পুরস্কার** হল দ্য টাইমস গ্রুপ কর্তৃক প্রদত্ত ২০২১ সালের বলিউড চলচ্চিত্রের সেরাদের সম্মাননা প্রদানের আয়োজন। ২০২২ সালের ৩০শে আগস্ট মুম্বইয়ের জিও ওয়ার্ল্ড সেন্টারে এই আসর অনুষ্ঠিত হয়।  রণবীর সিং ও অর্জুন কাপুর অনুষ্ঠানটি উপস্থাপনা করেন।

২০২২ সালের ১৮ই আগস্ট এই আসরের মনোনয়ন ঘোষণা করা হয়। *[[শেরশাহ (চলচ্চিত্র)|শেরশাহ]]* সর্বাধিক ১৯টি মনোনয়ন লাভ করে। অন্যান্যদের মধ্যে *[[সর্দার উধম]]* ও *[[৮৩ (চলচ্চিত্র)|৮৩]]* ১৪টি করে, *[[রেশমি রকেট]]* ১১টি এবং *[[সন্দীপ অউর পিঙ্কি ফরার]]* ১০টি মনোনয়ন লাভ করে।

*সর্দার উধম* শ্রেষ্ঠ চলচ্চিত্র (সমালোচক) ও শ্রেষ্ঠ অভিনেতা (সমালোচক) (ভিকি কৌশল)-সহ সর্বাধিক ৯টি পুরস্কার অর্জন করে। অন্যান্য একাধিক পুরস্কার বিজয়ী চলচ্চিত্রের মধ্যে *শেরশাহ* শ্রেষ্ঠ চলচ্চিত্র ও শ্রেষ্ঠ পরিচালক (বিষ্ণুবর্ধন)-সহ ৭টি, *মিমি* শ্রেষ্ঠ অভিনেত্রী (কৃতি স্যানন), শ্রেষ্ঠ পার্শ্ব অভিনেতা (পঙ্কজ ত্রিপাঠী) ও শ্রেষ্ঠ পার্শ্ব অভিনেত্রী (সাই তমহনকর) বিভাগে ৩টি, ও *৮৩* শ্রেষ্ঠ অভিনেতা (রণবীর সিং)-সহ ২টি পুরস্কার অর্জন করে।

পঙ্কজ ত্রিপাঠী *[[৮৩ (চলচ্চিত্র)|৮৩]]* ও *[[মিমি (২০২১-এর হিন্দি চলচ্চিত্র)|মিমি]]* চলচ্চিত্রের জন্য শ্রেষ্ঠ পার্শ্ব অভিনেতা বিভাগে দুটি মনোনয়ন লাভ করেন এবং দ্বিতীয় চলচ্চিত্রের জন্য পুরস্কার অর্জন করেন।

## আয়োজন
মুম্বইয়ের জিও ওয়ার্ল্ড সেন্টারে ৬৭তম ফিল্মফেয়ার পুরস্কার বিতরণী অনুষ্ঠিত হয়। *[[ফিল্মফেয়ার]]* ম্যাগাজিনের সম্পাদক জিতেশ পিল্লাই এক সংবাদ সম্মেলনে উল্ফ৭৭৭নিউজ-কে টাইটেল স্পন্সর হিসেবে ঘোষণা দেয়। অভিনেতা রণবীর সিং ও অর্জুন কাপুরকে অনুষ্ঠানের সঞ্চালক হিসেবে ঘোষণা দেওয়া হয়। নোরা ফাতেহি, ভিকি কৌশল, কার্তিক আর্যন, দিশা পাটানি, জাহ্নবী কাপুর, বরুণ ধবন ও কিয়ারা আডবাণী অনুষ্ঠানে নৃত্য পরিবেশনা করবেন বলে জানানো হয়। এই অনুষ্ঠান ২০২২ সালের ৩০শে আগস্ট অনুষ্ঠিত হয় এবং ২০২২ সালের ৯ই সেপ্টেম্বর কালার্স টিভিতে প্রচারিত হয়।

## বিজয়ী ও মনোনীতগণ
### জনপ্রিয় পুরস্কার

## রেকর্ড

## তথ্যসূত্র

## বহিঃসংযোগ

বিষয়শ্রেণী:বছর অনুযায়ী ফিল্মফেয়ার পুরস্কার
ঈশ্বরগঞ্জ

## প্রশাসনিক একক
thumb|ঈশ্বরগঞ্জ পৌরসভার মহল্লা জিওকোড ম্যাপ

**ঈশ্বরগঞ্জ** নামে বাংলাদেশে যেসব স্থান ও প্রশাসনিক অঞ্চল রয়েছে। যথা:
* ঈশ্বরগঞ্জ উপজেলা, ময়মনসিংহ জেলার একটি উপজেলা
* ঈশ্বরগঞ্জ পৌরসভা, ময়মনসিংহ জেলার ঈশ্বরগঞ্জ উপজেলার অন্তর্গত 'ক' শ্রেণির একটি পৌরসভা
* ঈশ্বরগঞ্জ থানা, ঈশ্বরগঞ্জ উপজেলার একটি থানা
* ঈশ্বরগঞ্জ ইউনিয়ন, ঈশ্বরগঞ্জ উপজেলার একটি ইউনিয়ন

## শিক্ষা প্রতিষ্ঠান
* ঈশ্বরগঞ্জ কলেজ, ঈশ্বরগঞ্জ উপজেলায় অবস্থিত একটি শিক্ষা প্রতিষ্ঠান।
* ঈশ্বরগঞ্জ বিশ্বেশ্বরী পাইলট উচ্চ বিদ্যালয়, ঈশ্বরগঞ্জ উপজেলার একটি সরকারি বিদ্যালয়।
* ঈশ্বরগঞ্জ আইডিয়াল কলেজ, ঈশ্বরগঞ্জ উপজেলায় অবস্থিত একটি উচ্চমাধ্যমিক শিক্ষা প্রতিষ্ঠান।

## অন্যন্য
* ঈশ্বরগঞ্জ রেলওয়ে স্টেশন, ঈশ্বরগঞ্জ উপজেলার একটি রেলওয়ে স্টেশন।
* ঈশ্বরগঞ্জ চৌকি আদালত, ঈশ্বরগঞ্জ, গৌরীপুর ও নান্দাইল উপজেলার দেওয়ানি মামলার কার্যক্রম পরিচালনাকারী আদালত।
* ঈশ্বরগঞ্জ মুক্ত দিবস
নান্দাইল

**নান্দাইল** নামে বাংলাদেশে যেসব স্থান ও প্রশাসনিক অঞ্চল রয়েছে। যথা:

*নান্দাইল উপজেলা, ময়মনসিংহ জেলার একটি উপজেলা
*নান্দাইল পৌরসভা, নান্দাইল উপজেলার একটি পৌরসভা
*নান্দাইল থানা, নান্দাইল উপজেলার একটি থানা
*নান্দাইল ইউনিয়ন, নান্দাইল উপজেলার একটি ইউনিয়ন
*নান্দাইল দিঘী, জয়পুরহাট জেলার অবস্থিত একটি ঐতিহাসিক দিঘী
*নান্দাইল রোড রেলওয়ে স্টেশন,  ময়মনসিংহ জেলার নান্দাইল উপজেলায় অবস্থিত একটি রেলওয়ে স্টেশন